Man azmz, Man tirra ?
Man azmz ?
Nik issihl iy uzmz n tmazgha, issihl iy uggar uzmz n wamurakc(Maroc) acku sfawgh t uggar n tmura yadn lli ganin tinw, mac ssngh fllasnt mad idrusn.
rad tnnit: mac tamazgha tga tamurt, ngh timura,(pays) ur tgi azmz, ngh asru(temps)?
Ad ak inigh: ku tamurt tla azmz ns, max llant tmura n tmazgha ass ad g uzmz n Amrika mqqar tnt ak tsmun tasut tiss simrawt d yat?
Ilmma man anaw n uzmz ad illan ass ad g tmazgha?
Ad inigh: ass ad illa uzmz n tnghi n tmazight dar tnbadin lli igan imazighn g ufus n uzzal, ar asn tbbi izuran ar sisn, d ar gisn tdssa!.
yili uzmz n yat tmdrust g tarwa n imazighn ur rin nttni ad ngirin d twargit s yan imal issghn i tmazight,(avenir radieux) aywan ar ttaran, ar skarn asnflul ur ssnn mani sis ran, mac aywan ar skarn, ur ar ttrkkikn, illa uzmz n igdudn n imazighn lli xf ttmmagh tnbadt ad asn tsghr tamagit skud(tant que) urta d nkrn.
Ilmma tirra s tmazight g uzmz ad, gant taghnsa,taghnsa isqqaqn, acku da akkant yat tagga(yat n tugga) is tlla tmazight tddr, uggar n mk ann, tlla g uswir n tutlayin yadn lli ddrnin ass ad, igh as ittuwfka mqqar d imik g wayda lli igan wins, ur d ghas is rad tbughlu, mac rad tfsi igiman(milliers) d igiman n imukrisn lli g ar tthctarnt tmura ngh.
mac g dar willi mmi nga ixfawn ngh g ifassn nsn, ur sul nssn mamk s rad tn d nkkis, wid nttni yuf darsn ad nn aghnt tmura n imazighn arwass, ula bddnt s tmazight, nttni ggummin ad zrn tamagit tamzight tga tinsn, tzdi asn d trzi, tga innatsn lli nghan xf ad biddn s wayda nsn ilin, ad tbdd tmazight, iga darsn ad tqrbl ddunit nsn, ad d aggint tkrkas lli ikrfn middn tasutin d tasutin.ad tbidd tmazight iga t ad ssn middn tidt talli tt igan ad d bagn irgazn d tmgharin lli ganin inmghurn s tidtd;;;. inna yan gisn llig urta d kcmn irumiyn s tmurt ad: yuf ad agh amzn irumiyn, ula umzn agh “lbarabr”tirra s tmazight ar kkatnt xf ad snflnt udm i tmazirt ad ur d s idammn d irwwayn, mac s tghrma d tigawin ghudanin.
Tirra s tmazight gant anazar, gant anaruz, ar ttinint: ha imazuighn llan, rad ilin.alid rad ilin.
Man tirra?
Wad ad igan asqqsi lli xf rad nsawl g umagrad ad d iddan…
Tulaft: Dda Muh Akunad, Tasemghurt n Tmaynut, ifka ya tt, Ouaazi Mustapfa (Amaynu)
tpi_Latn tpi_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn kab_Latn kab_Latn